钦定古今图书集成/明伦汇编/官常典/第265卷 > 论衡 > 《别通篇》
## 钦定古今图书集成/明伦汇编/官常典/第265卷 > 论衡 > 《别通篇》

或曰：通人之官，兰台令史，职校书定字比夫太史、太
祝，职在文书，无典民之用，不可施设。是以兰台之史，
班固、贾逵、杨终、傅毅之徒，名香文美，委积不绁，大用
于世。曰：“此不继周世通览之人。”邹衍之徒，孙卿之辈，
受时王之宠，尊显于世。董仲舒虽无鼎足之位，知在
公卿之上。周监二代，汉监周秦，然则兰台之官，国所
监得失也。以心如丸卵为体，内藏眸子，如豆为身。光
明。令史虽微，典国《道藏》，通人所由进；博士之官，儒生
所由兴也。委积不绁，岂圣国微遇之哉？殆以书未定
而职未毕也。